ΓΡΑΠΤΗ ΕΡΩΤΗΣΗ E-1472/00

υποβολή: Alejandro Agag Longo (PPE-DE) προς την Επιτροπή

(10 Μαΐου 2000)

Θέμα: Ηλεκτρονικό εμπόριο

Στη σύσταση σχετικά με τους Κύριους Προσανατολισμούς των Οικονομικών Πολιτικών, η Επιτροπήπενθυμίζει σε διάφορες περιπτώσεις, το δυναμικό παραγωγικότητας και οικονομικής ανάπτυξης που παρουσιάζει το ηλεκτρονικό εμπόριο. Ουσιαστικώς, η Επιτροπή παρακινεί όλα κράτη μέλη να λάβουν μέτρα που θα επιτρέπουν την πλήρη εκμετάλλευση αυτού του δυναμικού.

Με στόχο την μεγαλύτερη συγκεκριμενοποίηση, μπορεί η Επιτροπή να εξηγήσει ποιες είναι κατά τη γνώμη της οι γενικές κατευθύνσεις που θα πρέπει να ακολουθήσουν οι εθνικές κυβερνήσεις στον τομέα αυτόν;

Απάντηση του κ. Liikanen εξ ονόματος της Επιτροπής

(30 Ιουνίου 2000)

Το ηλεκτρονικό εμπόριο αναμένεται ότι θα επηρεάσει σε μεγάλο βαθμό την οργάνωση και την ανταγωνιστικότητα των επιχειρήσεων, καθώς και ότι θα προσφέρει σημαντικά οφέλη στους καταναλωτές. Με το ηλεκτρονικό εμπόριο οι εταιρείες μπορούν να εκσυγχρονίσουν τις επιχειρηματικές μεθόδους τους, να μειώσουν το κόστος και να παράσχουν καλύτερεςπηρεσίες στους καταναλωτές. Η διάδοση του ηλεκτρονικού εμπορίου συνιστά την προϋπόθεση ώστε να καταστούν οι παραδοσιακές βιομηχανίες περισσότερο ανταγωνιστικές και να εμφανιστούν νέες επιχειρηματικές δραστηριότητες και εταιρείες. Η εμπειρία από τις Ηνωμένες Πολιτείες αποδεικνύει ότι το ηλεκτρονικό εμπόριο συνέβαλε σημαντικά στην οικονομική ανάπτυξη και στη δημιουργία νέων θέσεων εργασίας.

Ως εκ τούτου, η Επιτροπή ενθαρρύνει τις ευρωπαϊκές επιχειρήσεις να εκμεταλλεύονται τις δυνατότητες του ηλεκτρονικού εμπορίου και συνιστά στα κράτη μέλη να εφαρμόσουν αποτελεσματικά μέτρα, ώστε να προωθήσουν τη διάδοση του ηλεκτρονικού εμπορίου.

Η Επιτροπή διαμορφώνει ένα νομοθετικό πλαίσιο για να ενθαρρύνει το ηλεκτρονικό εμπόριο και να άρει τους ενδεχόμενους φραγμούς. Τούτο περιλαμβάνει την ανάληψη σειράς νομοθετικών ενεργειών όσον αφορά κανονισμούς σχετικά με την ιδιωτική ζωή, την ασφάλεια, τα δικαιώματα πνευματικής ιδιοκτησίας και τις τηλεπικοινωνίες. Προσφάτως, εγκρίθηκε οδηγία-πλαίσιο(1) που θέτει την αρχή σύμφωνα με την οποία οι κοινοτικοί κανόνες για την ενιαία αγορά ισχύουν για τιςπηρεσίες ηλεκτρονικού εμπορίου. Η εν λόγω οδηγία καλύπτει το δικαίωμα εγκατάστασης, τις συμβάσεις σε απευθείας σύνδεση, την ευθύνη για παράνομη μετάδοση, καθώς και την προστασία του καταναλωτή.

Η πρωτοβουλία e-Europe, που εγκρίθηκε από την Επιτροπή τον Δεκέμβριο του 1999, αποβλέπει στην ταχύτερη εφαρμογή ψηφιακών τεχνολογιών σε όλη την Ευρώπη και εξετάζει διάφορους τομείς, συμπεριλαμβανομένων της εκπαίδευσης, της πρόσβασης στο Διαδίκτυο, της έρευνας, των κεφαλαίων επενδυτικού κινδύνου και των εφαρμογών κοινού ενδιαφέροντος. Το Ευρωπαϊκό Συμβούλιο της Λισαβόνας κάλεσε το Συμβούλιο και το Κοινοβούλιο να εγκρίνουν όλη την εκκρεμούσα νομοθεσία σχετικά με το ηλεκτρονικό εμπόριο έως τα τέλη του 2000. Τα κράτη μέλη πρέπει να επιταχύνουν τη μεταφορά της εν λόγω νομοθεσίας στο εθνικό τους δίκαιο, ενέργεια που θα πρέπει να έχει ολοκληρωθεί έως το 2001.

Στην ανακοίνωσή της με τίτλο Προκλήσεις που αντιμετωπίζει η πολιτική για τις επιχειρήσεις στα πλαίσια της οικονομίας της γνώσης(2), η Επιτροπή παρουσιάζει την προσέγγισή της όσον αφορά την τόνωση του επιχειρηματικού πνεύματος και την ενθάρρυνση των εταιρειών, ιδίως των μικρομεσαίων επιχειρήσεων (ΜΜΕ), να εφαρμόσουν το ηλεκτρονικό εμπόριο. Σύμφωνα με την πρωτοβουλία αυτή, η Επιτροπή εφάρμοσε επίσης

συγκριτική αξιολόγηση, προκειμένου ναπολογίσει, βάσει των κατάλληλων δεικτών, την πρόοδο που έχει συντελεστεί στην Κοινότητα και στα κράτη μέλη ως προς τη νέα οικονομία και να παράσχει ετησίως αποτελέσματα προς το Ευρωπαϊκό Συμβούλιο.

(1) Οδηγία του Κοινοβουλίου και του Συμβουλίου σχετικά με ορισμένες νομικές πτυχές τωνπηρεσιών της Κοινωνίας της Πληροφορίας, ιδίως το ηλεκτρονικό εμπόριο, στην εσωτερική αγορά 4/5/2000.

(2) COM(2000)256 τελικό.